ཇེན་དང་འདུག་རོགས་ཁྱད་པར་བ་འདི་དག་ལོ་ངོ་བཞིའི་རིང་ལ་མཉམ་དུ་བསྡད་ཅིང་ལོ་ངོ་བཞིའི་རིང་ལ་ཁོས་ཉིན་རེའི་ཆུ་ཚོད་ཉེར་བཞིའི་རིང་ལ་བསླབ་པ་སྦྱངས་ཀྱི་ཡོད་པ་རེད།བླ་མ་བདེ་སྲུང་རིན་པོ་ཆེ་ནི་ས་སྐྱ་བའི་བླ་མ་ཞིག་ཡིན་ནའང་བོད་ཀྱི་གྲུབ་མཐའ་གཞན་དག་དང་བོན་ལ་སོགས་པར་མཁས་ཤིང་གྲུབ་མཐའ་རིས་མེད་ཀྱི་ལྟ་བ་འཛིན་མཁན་ཞིག་ཡིན་པས་གྲུབ་མཐའ་དག་ཕན་ཚུན་ཕྱོགས་རིས་མ་བཟུང་བར་སངས་རྒྱས་ཀྱི་གདམས་པ་དངོས་དེ་འཚོལ་དགོས་པར་འདོད་པས་ཀུན་གྱིས་བོད་ཀྱི་ནང་བསྟན་གྱི་ཚིག་མཛོད་གསོན་པོ་ཞིག་ཏུ་མཐོང་གི་ཡོད་པར།ཇེན་ནི་བློ་གུ་དོག་པའི་མོར་མོན་པའི་ལྟ་བ་ལས་བླ་མ་མཆོག་གི་ཐུགས་དགོངས་ཡངས་པོ་འདི་ལ་ཀུན་ཏུ་མོས་པས་ཉིན་རེའི་ཞོགས་པར་ཆུ་ཚོད་རེ་གཉིས་རིང་ལ་བླ་མ་ཁོང་དང་མཉམ་དུ་གནས་ནས་ནང་བསྟན་གྱི་དྲི་བ་སྣ་ཚོགས་ཞུས་ནས་ལོ་བཞིའི་རིང་རེག་ཟིག་དེབ་བཅུ་གྲངས་ཤིག་བྲིས་ཚར་ཡོད་པ་རེད།